 Madaxweyne-ku-xigeenku waxa uu caddeeyey inay xukuumad ahaan ka goan tahay inay qaadaan tallaabo kasta oo lagu xoojinayo midnimada iyo wada-jirka bulshada reer Somaliland, waxaana uu nasiib-darro ku tilmaamay in hoggaanka xisbiga mucaaridka ah ee WADDANI u tafo-xaytaan sidii ay u wiiqi lahaayeen isku-duubnida iyo wada-jira umadda, xilli lagu jiro ayaamo u baahan in qarannimo iyo isku-duubni ummadeed lagu wanaajiyo, Xukuumad ahaan marwalba inaanu umaddii doorashadu kala qaybisay midayno diyaar baanu u nahay, laakiin walaalahayaga mucaaridka ah oo waliba xisbiga WADDANI kow ka yahay inay weli ka shaqeeyaan inay ummaddu sii kala qaybsanaanto oo ay weliba 18-ka May wax ka dayaan runtii waa wax afkooda ku xun, Cabdiraxmaan Cirro-na waxaan leeyahay hadduu 18-ka May jecel yahay waxa laga arki lahaa fagaareyaasha 18-ka May, aniguna hal maalin baan garanayaa isaga oo 18-ka May ka qaybgalay muddadii KULMIYE xilka hayey, markay laba cisho ka hadhsan tahay ayuuna inta badan bixi jirey, umadda reer Somaliland waxaan ugu baaqayaa inay maanta gacmaha is qabsadaan oo ay dareenkooda si midaysan u muujiyaan, ayuu yidhi madaxweyne-ku-xigeenka Jamhuuriyadda Somaliland, Mudane Cabdiraxmaan Cabdilaahi IsmaaciilSaylici. 